I en artikkel av Danielle Talerico fra 2001 blir det påpekt at selv om et vestlig publikum ofte betrakter Hokusais berømte verk som voldtekt, ville trolig japanerne i edoperioden sett på dette som «frivillig samleie». Motivet er hentet fra et sagn om den kvinnelige perledykkeren Tamatori som stjeler juveler fra Dragekongen. I fortellinga følger Dragekongen og hans hær av sjødyr, også blekkspruter, etter henne. Bildene seinere i historien viser at både dykkersken og blekksprutene nyter «samleiet».